gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4748, del 07-05-2004 (2004/4416)

Informació pública de l'alternativa tècnica del programa per al desenvolupament de l'actuació integrada de la Unitat d'Execució UE-C.8 del Pla General d'Ordenació Urbana de Sueca.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4748

Data del DOGV
:   07-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4416


Organisme emissor
:   Ajuntament de Sueca

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada de la Unitat d'Execució UE-C.8 del Pla General d'Ordenació Urbana de Sueca. [2004/X4416]
  
Per resolució de l'Alcaldia núm. 519/04, de data 26 d'abril de 2004, es resol:
  
Sotmetre a informació pública, d'acord amb l'article 46 de la Llei 6/1994 de 15 de novembre, per termini de 20 dies, comptats des de la publicació d'este edicte en el Diari Oficial de la Generalitat Valenciana, la proposta del programa per al desenvolupament de l'actuació integrada de la UE-C.8 del PGOU, presentada per la mercantil Sueca, Urbanisme i Gestió, SA, que consta d'alternativa tècnica, avantprojecte d'urbanització.
  
Este període quedarà prorrogat per 20 dies addicionals si durant els 10 primers dies de sotmetiment a informació pública un tercer es compromet a presentar alternativa tècnica substancialment diferent de la inicial i se'n prestara caució en la quantia que es determine.
  
L'expedient podrà ser examinat en el Departament d'Urbanisme de l'Ajuntament.
  
Durant la informació pública podran presentar-se tant al·legacions com alternatives tècniques.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que tinguen per convenient en el Registre General d'este ajuntament, en plica tancada i amb la documentació que assenyala en els apartats c) i d) de l'article 32 de la Llei 6/1994, de 15 de novembre. Una còpia de la instància que acompanye a la dita documentació haurà de ser entregada en el Departament d'Urbanisme en el moment de la seua presentació.
Diari Oficial de la Generalitat Valenciana


Sumari del DOGV 4897, del 03-12-2004 (2004/12514)

Notificació de citació a comparèixer en el procediment abreujat 499/04, del Jutjat Contenciós Administratiu número u d'Elx.
---------------------------------------------------------------------------------------------------------------------------

### Dades del document

Número de DOGV
:   4897

Data del DOGV
:   03-12-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/12606


Organisme emissor
:   Conselleria de Sanitat

Tipus de document
:   Anunci

Notificació de citació a comparèixer en el procediment abreujat 499/04, del Jutjat Contenciós Administratiu número u d'Elx. [2004/X12403]
  
No s'ha pogut notificar de manera personal i directa a José García Martínez la citació relativa al recurs contenciós administratiu número 499/04. Segons que determina l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es notifica ara mitjançant la publicació en el Diari Oficial de la Generalitat Valenciana.
  
?El Jutjat Contenciós Administratiu número u d'Elx ha reclamat a esta unitat administrativa l'expedient referent al procediment que es descriu:
  
Recurrent: José Martín Reyes Sanmartín.
  
Persones interessades: les participants que han superat les proves selectives en el procés extraordinari de consolidació d'ocupació per a la selecció i provisió de places d'ATS-DUI SAMU dependents de la Conselleria de Sanitat.
  
Assumpte: recurs contenciós administratiu (procediment abreujat) interposat contra la Resolució de 17 d'agost de 2004, per la qual es fan públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places d'ATS/DUI SAMU dependents de la Conselleria de Sanitat, convocat per Ordre de 25 de setembre de 2002 i publicat en el DOGV núm. 4.367, de 29 d'octubre de 2002.
  
Referència del tribunal: procediment abreujat núm. 499/04.
  
Segons que disposa l'article 49 de la Llei 29/1998, de 13 de juliol, de la Jurisdicció Contenciosa Administrativa, se cita les persones interessades en el procediment descrit per tal que puguen comparéixer en les actuacions judicials i personar-se en la via jurisdiccional en el termini de nou dies. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut?.
Diari Oficial de la Generalitat Valenciana


Sumari del DOGV 4768, del 04-06-2004 (2004/5673)

Expedient número 28/2004 CNMY04/DGTRI/28. Organització i logística del servici d'informació i assistència als contribuents en la campanya de la renda 2003, que s'ha de dur a terme en l'àmbit de la Comunitat Valenciana mitjançant unitats mòbils.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4768

Data del DOGV
:   04-06-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/5673


Data del document
:   25-05-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * licitació
    * declaració fiscal
    * contracte de serveis
    * prestació de serveis
    * adjudicació de contracte administratiu

Expedient número 28/2004 CNMY04/DGTRI/28. Organització i logística del servici d'informació i assistència als contribuents en la campanya de la renda 2003, que s'ha de dur a terme en l'àmbit de la Comunitat Valenciana mitjançant unitats mòbils. [2004/5673]
  
1. Entitat adjudicadora
  
a) Organisme: Conselleria d'Economia, Hisenda i Ocupació.
  
b) Dependència que tramita l'expedient: Sotssecretaria.
  
c) Número d'expedient: 28/2004 CNMY04/DGTRI/28
  
2. Objecte del contracte
  
a) Tipus de contracte: servici
  
b) Descripció de l'objecte: organització i logística del servici d'informació i assistència als contribuents en la campanya de la renda 2003, que s'ha de dur a terme en l'àmbit de la Comunitat Valenciana mitjançant unitats mòbils.
  
c) Lot:
  
c) Diari Oficial i data de publicació de l'anunci de licitació:
  
3. Tramitació, procediment i forma d'adjudicació
  
a) Tramitació: urgent
  
b) Procediment: negociat
  
4. Pressupost base de licitació
  
Import total: 120.200,00 euros
  
5. Adjudicació
  
a) Data: 12 de maig de 2004
  
b) Contractista: MKC Información Empresarial Direct, SL
  
c) Nacionalitat: espanyola
  
d) Import d'adjudicació: 120.200,00 euros
Diari Oficial de la Generalitat Valenciana


Sumari del DOGV 4763, del 28-05-2004 (2004/5169)

Expedient número C116/2003. Obres de reparació de cobertes, façanes i mitgeres al barri de la Vila 11ª fase, subfase A.
-----------------------------------------------------------------------------------------------------------------------

### Dades del document

Número de DOGV
:   4763

Data del DOGV
:   28-05-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/5169


Data del document
:   10-05-2004

Organisme emissor
:   Ajuntament d'Ontinyent

Tipus de document
:   Resolució

Anàlisi jurídica

 Descriptors 

:   * Ontinyent
    * contracte d'obres
    * licitació
    * adjudicació de contracte administratiu

Expedient número C116/2003. Obres de reparació de cobertes, façanes i mitgeres al barri de la Vila 11ª fase, subfase A. [2004/X5169]
  
1. Entitat adjudicadora
  
a) Organisme: Ajuntament d'Ontinyent.
  
b) Dependència que tramita l'expedient: Béns i Contractació.
  
c) Número d'expedient: C166/2003
  
2. Objecte del contracte.
  
a) Tipus de contracte: obra
  
b) Descripció de l'objecte: obres de reparació de cobertes, façanes i mitgeres en el barri de la Vila 11ª fase, subfase A
  
c) Publicacions: DOGV nº 4.699, de 25 de febrer de 2004
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: subhasta
  
4. Pressupost base de licitació
  
Import total: 143.577,23 euros, IVA inclòs, a la baixa
  
5. Adjudicació
  
a) Data: 6 de maig de 2004
  
b) Contractista: Construcciones Díaz Sala, SL
  
c) Nacionalitat: espanyola
  
d) Import d'adjudicació: 133.526,82 euros.
Diari Oficial de la Generalitat Valenciana


Sumari del DOGV 4700, del 26-02-2004 (2004/1656)

Informació pública de la convocatòria de la primera sessió de l'Assemblea Constituent del Col·legi Oficial d'Educadores i Educadors Socials de la Comunitat Valenciana.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4700

Data del DOGV
:   26-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1656


Organisme emissor
:   Associacio Professional d'Educadors Socials del Pais València

Tipus de document
:   Anunci

Informació pública de la convocatòria de la primera sessió de l'Assemblea Constituent del Col·legi Oficial d'Educadores i Educadors Socials de la Comunitat Valenciana. [2004/F1656]
  
Per a donar compliment al que establix les disposicions transitòries de la Llei 15/2003, de 24 de novembre, de la Generalitat Valenciana, de creació del Col·legi Oficial d'Educadores i Educadors Socials de la Comunitat Valenciana, es fa pública la convocatòria de la primera sessió de l'Assemblea Constituent que tindrà lloc el dia 24 d'abril de 2004, a les 10.00 hores en primera convocatòria i 10.30 hores en segona convocatòria, a la sala d'actes número 2 de la Fundació de la Solidaritat i el Voluntariat de la Comunitat Valenciana, carrer de Fontcalent, número 1, de València.
  
L'assemblea es desenrotllarà d'acord amb el següent ordre del dia:
  
1. Constitució de la primera sessió de l'Assemblea Constituent del Col·legi Oficial d'Educadores i Educadors Socials de la Comunitat Valenciana.
  
2. Aprovació del reglament de funcionament de la primera sessió de l'Assemblea Constituent.
  
3. Ratificació dels estatuts provisionals.
  
4. Elecció dels membres de la Comissió Gestora.
  
5. Clausura de l'assemblea.
  
Les persones interessades podran consultar a la seu de l'Associació Professional d'Educadors Socials del País Valencià, carrer de Caixers, 2, 6a, de València, la documentació sotmesa a aprovació, als efectes del seu examen i estudi previ.
  
Podran formar part de la primera sessió de l'Assemblea Constituent tots els professionals inscrits en el cens d'educadors socials exercents a la Comunitat Valenciana. Podrà inscriure's en el cens tot aquell que, prèvia acreditació documental, reunisca els requisits establits en la disposició addicional única de la llei o estar en possessió de la Diplomatura d'Educació Social.
  
El termini d'inscripció començarà l'endemà de la publicació del present anunci, finalitzant el 5 d'abril del 2004 a les 20.00 hores.
  
Lloc d'inscripció en el cens d'Educadors socials: carrer de Caixers, 2, 6ª, 46324 València.
Diari Oficial de la Generalitat Valenciana


Sumari del DOGV 4774, del 14-06-2004 (2004/6074)

Informació pública de la convocatòria d'Assemblea General extraordinària.
-------------------------------------------------------------------------

### Dades del document

Número de DOGV
:   4774

Data del DOGV
:   14-06-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/6074


Organisme emissor
:   Credit València Caja Rural, COOP Crèd. V.

Tipus de document
:   Anunci

Informació pública de la convocatòria d'Assemblea General extraordinària. [2004/E6074]
  
El Consell Rector de Crèdit València Caixa Rural, Cooperativa de Crèdit Valenciana, de conformitat amb els seus estatuts, convoca els socis d'esta a l'Assemblea General extraordinària que es realitzarà el dia 29 de juny, a les 17.00 hores, en primera convocatòria, i a les 17.30 hores del mateix dia en segona convocatòria, que es farà al domicili social, carrer d'Eslida, 3, amb la següent ordre del dia:
  
1. Renovació del Consell Rector.
  
2. Nomenament d'auditor extern.
  
3. Precs i preguntes.
  
4. Decisió sobre l'aprovació de l'acta. Designació de socis al efecte.
  
De conformitat amb els estatuts, la documentació corresponent als acords es troba a disposició dels socis a la seu social.
  
València 31 de maig de 2004.- El president: Salvador Galduf Lapiedra.
Diari Oficial de la Generalitat Valenciana


Sumari del DOGV 4810, del 02-08-2004 (2004/8014)

Informació pública de la modificació puntual número 34 del Pla General d'Ordenació Urbana.
------------------------------------------------------------------------------------------

### Dades del document

Número de DOGV
:   4810

Data del DOGV
:   02-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8014


Organisme emissor
:   Ajuntament de Paterna

Tipus de document
:   Anunci

Informació pública de la modificació puntual número 34 del Pla General d'Ordenació Urbana. [2004/N8014]
  
El Ple de l'Ajuntament, en sessió ordinària del dia 24 de juny de 2004, ha acordat sotmetre a informació pública, la modificació puntual número 34, del Pla General d'Ordenació Urbana de Paterna, que té per objecte ajustar l'ordenació detallada, modificant la redacció de l'article 188 de les normes del pla general, i possibilitar els usos docents en sòl urbà industrial, d'acord amb allò que estableix l'article 38 de la Llei 6/94, de la Generalitat Valenciana, Reguladora de l'Activitat Urbanística.
  
Cosa que se sotmet a informació pública, i s'adverteix de la possibilitat de consultar l'expedient i formular al·legacions, pel termini d'un mes (comptador des de la publicació d'aquest edicte al Diari Oficial de la Generalitat Valenciana).
Diari Oficial de la Generalitat Valenciana


Sumari del DOGV 4690, del 12-02-2004 (2004/1069)

Informació pública de la sol·licitud d'expedició de duplicat de títol acadèmic de Formació Professional de Primer Grau, branca electricitat i electrònica, per pèrdua de l'original, d'Evelio Fernández Soler.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4690

Data del DOGV
:   12-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1069


Organisme emissor
:   Conselleria de Cultura, Educació i Esport

Tipus de document
:   Anunci

Informació pública de la sol·licitud d'expedició de duplicat de títol acadèmic de Formació Professional de Primer Grau, branca electricitat i electrònica, per pèrdua de l'original, d'Evelio Fernández Soler. [2004/S1069]
  
Evelio Fernández Soler ha sol·licitat, per pèrdua de l'original l'expedició de duplicat de títol de Formació Professional de Primer Grau, branca Electricitat i Electrònica, especialitat Electrònica les dades del qual s'indiquen a continuació.
  
Titular del document: Evelio Fernández Soler, nascut el 21 d'octubre de 1971 a València, província de València, amb document nacional d'identitat número 79275968.
  
Tipus de document: Formació Professional de Primer Grau, branca Electricitat i Electrònica, especialitat Electrònica, expedit pel Ministeri d'Educació Cultura i Esport el dia 3 d'octubre de 1990, i registrat en el llibre 5, foli 44, número 1476767250.
  
Centre docent que lliurà l'original: IES Federica Montseny de Burjassot, província de València.
  
La qual cosa es fa pública en compliment de l'Ordre de 24 d'agost de 1988, del Ministeri d'Educació Cultura i Esport, perquè els possibles interessats pugen presentar les reclamacions oportunes, davant la directora de la Direcció Territorial de Cultura, Educació i Esport de València, carrer Gregorio Gea, 14, en el termini de 30 dies comptats des de la publicació d'aquest anunci.
Diari Oficial de la Generalitat Valenciana


Sumari del DOGV 4799, del 16-07-2004 (2004/7279)

RESOLUCIÓ de 9 de juny de 2004, del conseller de Sanitat, per la qual es proveïx el lloc anunciat en la Convocatòria 23/2004, de 6 d'abril de 2004 (DOGV núm. 4.733, de 16 d'abril de 2004).
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4799

Data del DOGV
:   16-07-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/7279


Organisme emissor
:   Conselleria de Sanitat

Tipus de document
:   Resolució

RESOLUCIÓ de 9 de juny de 2004, del conseller de Sanitat, per la qual es proveïx el lloc anunciat en la Convocatòria 23/2004, de 6 d'abril de 2004 (DOGV núm. 4.733, de 16 d'abril de 2004). [2004/M7279]
  
Vista la proposta formulada per la comissió avaluadora corresponent a la Convocatòria 23/2004, de 6 d'abril de 2004 (DOGV núm. 4.733, de 16 d'abril de 2004), per a la provisió pel procediment de lliure designació del lloc de treball número 15040, cap de l'Àrea d'Organització i Sistemes de Comunicació.
  
D'acord amb el que disposen l'article 20 del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i l'article 28 del Decret 33/1999, de 9 de març, pel qual s'aprova el Reglament de Selecció de Personal i Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, resolc:
  
Nomenar Alfonso Jiménez Cantos, funcionari de carrera del grup A, amb DNI 96108595, cap d'Àrea d'Organització i Sistemes de Comunicació, lloc de treball número 15317, grup A, complement de destinació de nivell 30 i complement específic E050.
  
La presa de possessió de la nova destinació es produirà el primer dia hàbil del mes següent al de la publicació d'esta resolució en el Diari Oficial de la Generalitat Valenciana.
  
Contra la present resolució, que exhaurix la via administrativa, es pot interposar recurs contenciós administratiu davant del Jutjat Contenciós Administratiu de València, o davant del Jutjat Contenciós Administratiu en la circumscripció del qual tinga el demandant el domicili, en el termini de dos mesos comptats des de l'endemà de la publicació. Potestativament, podrà interposar-se recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la publicació. Tot això d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
Diari Oficial de la Generalitat Valenciana


Sumari del DOGV 4803, del 22-07-2004 (2004/7128)

Actuacions de juí verbal número 659/2002-D. Cèdula de notificació.
------------------------------------------------------------------

### Dades del document

Número de DOGV
:   4803

Data del DOGV
:   22-07-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/7128


Organisme emissor
:   Jutjat de Primera Instància Número 7 de València

Tipus de document
:   Anunci

Actuacions de juí verbal número 659/2002-D. Cèdula de notificació. [2004/Q7128]
  
Procediment: verbal 659/2002-D
  
Demandant: José Francisco Torrome Serrate
  
Procuradora: Silvia Gastaldi Orquín
  
Demandat: José M. González Miralles, carrer d'Uruguai, número 27, 1, València
  
Ricardo Alonso y Gurrea, secretari del Jutjat de Primera Instància número 7 de València, faig saber:
  
Que en este jutjat a càrrec meu se seguixen actuacions de verbal 659/2002-D a instància de José Francisco Torrome Serrate, representat per la procuradora Silvia Gastaldi Orquín, contra José M. González Miralles, en què mitjançant la resolució de data de hui he acordat, com ho verifique, notificar mitjançant un edicte que es publicarà en el butlletí oficial de la comunitat autònoma, la sentència dictada en les actuacions indicades al demandat en parador ignorat, José M. González Miralles.
  
La part dispositiva de la sentència indicada és, literalment, com es diu tot seguit:
  
«Decisió
  
Que amb l'estimació de la demanda formulada per José Francisco Torrome Serrate, representat per la procuradora la senyora Gastaldi Orquín, declare resolt el contracte d'arrendament que la lliga amb la demandada, José M. González Miralles, per falta de pagament de les rendes, i en conseqüència d'això condemne a esta darrera perquè, una vegada ferma esta sentència, deixe lliure, vacu i a disposició de l'actora el bé arrendat, Habitatge situat al carrer del Marqués de Bellet, número 26, 5a, de València, amb l'advertència de llançament si no ho fa.
  
I amb l'estimació de l'acció acumulada en reclamació de rendes exercitades, condemne José M. González Miralles a pagar a l'actora la quantitat de 2.312,77 euros (384.813 pessetes) en concepte de rendes i quantitats assimilades no pagades i derivades d'este arrendament, al pagament de l'interés legal de l'esmentada quantitat des de la interpel·lació judicial; i impose a la part demandada les costes processals originades en el present juí.
  
Contra la present sentència s'hi pot interposar un recurs d'apel·lació que cal preparar en el termini de cinc dies des de la notificació d'esta, i és un requisit indispensable per a admetre'l a tràmit, acreditar tindre pagades les rendes vençudes i les que d'acord amb el contracte haja de pagar de bestreta.
  
Esta és la meua sentència, jutjant en esta instància, que pronuncie, mane i firme».
  
I perquè valga de notificació de la sentència, s'expedix la present cèdula.